text: BrúðarkalendarinKomandi brúdleypSkráset brúdleypBrúdleypsgreinarVeitararSkráset veitaraHjálpartólSangsavnMinnis-listiBrúdleyps kostnaðurYnskilistinAlt samlað
text: #000000
text: Við ringinum vísir tú øllum, at tú hevur givið lyftið, at vera saman við makanum í ævir. Men tíbetur er tað hvørki stødd ella prísur á ringinum, sum avgerð um eitt hjúnaband er væleydnað.
text: #000001
text: Eg hoyri fólk siga, tá ið onkur hevur tikið ring uppá, at tey hava fingið spjaldur. Tað er, spyrt tú meg, ein nokk so góð mynd, tí tú við ringinum vísir øllum, at tú hevur givið lyftið, at vera saman við makanum í ævir.
text: #000002
text: Eg var og vitjaði mostur mína, sum kort síðan er blivin einkja, eftir meir enn 60 ár. Meðan vit sita har, tekur hon um hondina, og hyggur so niður og spyr dóttur sína eftir ringunum hjá sær,tí hon hevði teir ikki á fingrinum, tí teir eru ov stórir hjá henni, so eg skeyt upp, at hon koyrdi teir í eitt hálsband, tí hesir hava so stóran týdning fyri hana, so kann hon hava sín ring og ringin hjá manninum saman. Hjá henni hevur ringurin stórt virði.
text: #000004
text: Fyri nogv hevur ringurin so nogv at siga, at hann fer aldrin av fingrinum, og taka tey hann av, so sæst tíðiliga, at ein ringur plagar at sita har.
text: #000005
text: Tað fyrsta vit kunnu lesa um, at fólk brúktu ringar í samband við trúlovilsi, er uml. 4000 ára gamalt, har Egyptar flættaðu strá til ringar. Hesir hildu tó ikki so leingi, so seinni gjørdu tey ringar úr leðri og fílabeini. Ein ringur skuldi ímynda ævinleikan, tí ringurin hevur onga byrjan og ongan enda, eins og egyptar sóu tíðina. Tey tilbóðu ringin/sólina, sum hvønn dag byrjaði av nýggjum. Eg ímyndi mær at tey, eins og vit í dag,droymdu um ævigan kærleika, og við vón um at kærleikin bleiv fangaður í ringinum, við tí sum hann avmyndaði, vónaðu tey, at kærleikin skuldi vera ævigur.
text: #000006
text: Tað vóru tey kongaligu, ið byrjaðu at nýta ringar, tey meiri vælstillaðu tóku henda sið til sín í 1800-talinum, og ikki fyrr enn í 1900-talinum bleiv tað vanligt millum vanlig fólk, bæði hjá monnum og kvinnum.
text: #000007
text: Men hvar eigur ringurin at sita?
text: #000008
text: Gamalt var, at trúlovilsisringurin skuldi á vinstra ringfingur, tí hjartað situr vinstrumegni, og so fluttu tey ringin yvir á høgru hond, tá ið tey giftust. Høgra hond var sædd sum tann “rætta” hondin, tí tú gevur høgru hond, tá ið tú gevur eitt lyfti um okkurt.
text: #000009
text: Summi brúka bæði trúlovilsi- og vígsluring, og tað finnast ringar, ið passa saman, soleiðis, at teir síggja út sum ein ringur, tá ið tú hevur teir á sama fingri. So er tað tey, ið hava so stóran gimstein, at tað ikki passar ein ringur afturat á fingurin. Tá brúka tey oftast trúlovilsisringin á vinstra ringfinguri og vígsluringin á høgra.
text: #000010
text: Í dag eru møguleikarnir óendaligir. Bæði hvørjum ringurin er gjørdur úr, og ringarnir kunnu eisini hava gimsteinar í. Hesir gimsteinar ímynda eisini okkurt, t.d.:Perla: ReinleikaDiamant: SakloysiOpal: TrúfesstiRubin: KærleikaMánastein: Eymleika
text: #000011
text: Tíbetur er tað hvørki stødd ella prísur á ringinum, sum avger um eitt hjúnarband er væleydnað. Hjúnarbandið er ein avtala millum tvey, at elska hvønn annan, og vera saman gjógnum baði góðar og ringar tíðir. Tað krevur viðlíkahald, og onkuntíð umvæling.Joy Ann Simonsen
text: #000012